Jegyzetszerkesztés beállításai.
Paul Cutler
pcutler@gnome.org

# Jegyzet beállításai

A jegyzetek írásának alapértelmezett beállításai módosíthatók. Jegyzetbeállításainak módosításához nyissa meg a Tomboy beállításait a jobb egérgombbal kattintva a panelen, tálcán vagy dokkon lévő Tomboy ikonra, és a Beállítások menüpont, majd a Szerkesztés lap kiválasztásával. Megnyithatja a Tomboy beállításait a Keresés minden jegyzetben ablakból is. Itt a menüből válassza a SzerkesztésBeállítások menüpontot.

# Helyesírás-ellenőrzés

A Tomboy képes ellenőrizni a helyesírást a jegyzet szövegének gépelésekor. A helyesírás-ellenőrzés alapértelmezésben be van kapcsolva, és a Tomboy aláhúzza az elgépelt szavakat. A helyesírási javaslatokat az elgépelt szavakra való jobb kattintással jelenítheti meg.

Az automatikus helyesírás-ellenőrzés kikapcsolásához törölje a Tomboy beállításai Szerkesztés lapjának Helyesírás-ellenőrzés gépelés közben négyzetét.

# WikiSzavak

A Tomboy képes kiemelni azokat a szavakat, AmikÍgyNéznekKi. Több szót nagybetűvel kezdve és a szóközöket kihagyva a Tomboy kiemeli a szót, és létrehoz egy hivatkozást, a wiki szoftverekhez hasonlóan. A hivatkozásra kattintva létrejön egy új jegyzet, amelynek címe a WikiSzó lesz.

A WikiSzavak alapértelmezésben ki vannak kapcsolva. A WikiSzavak engedélyezéséhez jelölje be a Tomboy beállításai Szerkesztés lapján a Wiki-szavak kiemelése négyzetet.

# Automatikusan felsorolásjelezett listák

A Tomboy képes automatikusan felsorolásjelezett listák létrehozására. Ez alapértelmezésben engedélyezett, és jegyzet szerkesztésekor a * és szöveg beírása, majd az Enter megnyomása automatikusan felsorolásjelezett listát hoz létre. Az Enter megnyomása után a következő sor is felsorolásjellel fog kezdődni.

Az automatikusan felsorolásjelezett listák kikapcsolásához törölje a Tomboy beállításai ablak Szerkesztés lapján a Automatikusan felsorolásjelezett listák engedélyezése négyzetet.

# Egyéni betűkészletek

A Tomboyban választhat az asztali környezet alapértelmezésétől eltérő betűkészletet vagy betűméretet. Ez a szolgáltatás alapértelmezésben ki van kapcsolva.

Eltérő betűkészlet engedélyezéséhez jelölje be a Tomboy beállításai ablak Szerkesztés lapján az Egyéni betűkészletek használata négyzetet.

Ezután megnyomhatja a betűkészlet gombot, és a megjelenő ablakban kiválaszthatja a betűkészletet, a -stílust és a -méretet. A kijelölés mentéséhez nyomja meg az OK gombot.

# Hivatkozott jegyzet átnevezése

A Tomboy automatikusan hivatkozásokat hoz létre a jegyzetek közt, ha az aktuális jegyzetbe egy mentett jegyzet nevét írja. Ha átnevez egy olyan jegyzetet, amelyre más Tomboy jegyzetek hivatkoznak, akkor kiválaszthatja a Tomboy viselkedését az ilyen módosítás észlelésekor. A lehetőségek:

Mindig kérdezzen: A Tomboy minden módosítás észlelésekor felajánlja az alábbi lehetőségeket.

Soha ne nevezze át a hivatkozásokat: A Tomboy a többi jegyzetet változatlanul hagyja, és megszünteti a hivatkozást.

Mindig nevezze át a hivatkozásokat: A Tomboy automatikusan átnevezi az átnevezett jegyzetre mutató, más jegyzetekben lévő hivatkozásokat.

Válassza ki a fentiek egyikét a Tomboy beállításai ablak Szerkesztés lapján a Hivatkozott jegyzet átnevezésekor legördülő listából.

# Új jegyzet sablon létrehozása

Létrehozhat egy új sablont, amely új jegyzet létrehozásakor mindig megjelenik.

Nyomja meg a Tomboy beállításai ablak Szerkesztés lapján lévő Új jegyzetek sablonjának megnyitása gombot. Egy Tomboy jegyzethez hasonló új sablon jelenik meg. Cserélje le az új jegyzetben az Ide írhatja a jegyzet tartalmát. szöveget az új sablonként használandó szövegre. Zárja be a jegyzetet az új sablon létrehozásának befejezéséhez. Új jegyzet létrehozásakor ezután mindig ez a sablon jelenik meg az új jegyzetben.