Omogoči dodatne zmožnosti sporočilc.
Paul Cutler
pcutler@gnome.org

# Vstavki orodij Tomboy

Vstavki orodij dodajo dodatne zmožnosti vašim sporočilcem Tomboy.

# Povratne povezave

Vstavek Povratne povezave je privzeto omogočen in vam omogoča ogled sporočilc, ki se povezujejo na trenutno videno sporočilce.

# Izvozi v HTML

Vstavek Izvozi v HTML je privzeto omogočen in bo posamezno sporočilce izvozil v HTML.

Za izvoz sporočilca v HTML pritisnite ikono Orodja v orodni vrstici sporočilca in izberite Izvozi v HTML. Takoj se bo pojavilo pogovorno okno za shranjevanje sporočilca. Izberite mapo v katero želite shraniti sporočilce in spremenite ime nove html datoteke sporočilca, če želite, da je drugačna kot ime sporočilca. Sporočilce bo nato shranjeno kot datoteka HTML in samodejno prikazano v vašem brskalniku.

# Vstavi časovni žig

Vstavek Vstavi časovni žig je privzeto onemogočen. Za omogočitev izberite vstavek Vstavi časovni žig in nato pritisnite Omogoči v možnostih Tomboy.

Za dodajanje časovnega žiga svojim sporočilcem pritisnite ikono Orodja v orodni vrstici sporočilc in izberite Vstavi časovni žig ali pritisnite Ctrl + D.

# Sporočilce dneva

Vstavek Sporočilce dneva je privzeto onemogočen. Za omogočitev izberite vstavek Sporočilce dneva in nato pritisnite Omogoči v možnostih Tomboy.

Vstavek Sporočilce dneva bo dnevno ustvaril sporočilce z naslovom oblike Danes: Četrtek, 21. januar 2010. Sporočilce bo samodejno dodalo vrstice za Naloge in Sestanke.

# Opazovalnik mape sporočilc

Opazovalnik mape sporočilc nadzira mapo v kateri so shranjena vaša sporočilca Tomboy. V primeru, da vstavek zazna spremembe vaših sporočilc, jih bo uveljavil in prikazal v vaših sporočilcih. Ta vstavek se običajno uporablja s storitvami usklajevanja tretjih oseb kot so Dropbox.