Jegyzetek szerkesztése és formázása.
Paul Cutler
pcutler@gnome.org

# Jegyzetek szerkesztése

A Tomboy jegyzettömb lehetővé teszi a jegyzet szövegének különböző formázását, beleértve a visszavonást és ismételt végrehajtást, a félkövér, dőlt vagy aláhúzott szöveg használatát, és sok mást.

# Visszavonás és ismételt végrehajtás

Az utolsó művelet, például egy szó beírásának vagy szövegformázás visszavonásához, nyomja meg az eszköztár Szöveg gombját, és válassza a Visszavonás pontot.

Nyomja meg az eszköztár Szöveg gombját, és válassza az Újra pontot egy szó vagy szöveg visszaállításához a Visszavonás használata után.

# Szöveg formázása

A jegyzetei szövegét számos módon formázhatja, beleértve szavak alá- vagy áthúzását, szöveg félkövérré vagy dőltté tételét, szavak vagy mondatok kiemelését.

# A szövegméret módosítása

A szöveg betűméretét kétféleképpen módosíthatja.

Jelölje ki a nagyobbá vagy kisebbé tenni kívánt szöveget, és nyomja meg a Ctrl+ kombinációt a nagyobbá, vagy a Ctrl- kombinációt a kisebbé tételéhez.

Az eszköztár Szöveg gombjára kattintva négy előre beállított méret közül választhat: kicsi, normál, nagy, óriási.

# Felsorolásjelek formázása

Felsorolásjelek hozhatók létre a billentyűzet, vagy az eszköztár Szöveg ikonja segítségével.

Felsorolásjel kézi létrehozásához írja be a * jelet, majd a szöveget. Az Enter megnyomása után a Tomboy automatikusan felsorolássá alakítja a csillaggal kezdődő sort, és a következő sor is automatikusan felsorolásként lesz formázva. Ha alpontot kíván létrehozni, akkor az Enter megnyomása után azonnal nyomja meg a Tab billentyűt.

Ki is emelhet egy adott sort, és az eszköztár Szöveg ikonjára kattintva a Felsorolás pont kiválasztásával az adott sort felsorolásjelessé alakíthatja.