Activar funcionalidade adicional da nota.
Paul Cutler
pcutler@gnome.org

# Engadidos de ferramentas de Tomboy

Os engadidos de ferramentas engaden novas funcionalidades ás Notas de Tomboy.

# Retroligazóns

O complemento Retroligazóns está activado de maneira predeterminada e permítelle ver que notas ligan coa nota que está vendo actualmente.

# Exportar a HTML

O complemento Exportar a HTML está activado de maneira predeterminada e exportará unha nota individual a HTML.

Para exportar unha nota a HTML, prema na icona Ferramentas na barra de ferramentas da nota e elixa Exportar a HTML. Inmediatamente aparecerá un diálogo para gardar a nota. Seleccione o cartafol no que quere gardar a nota e cambie o nome do ficheiro html novo da nota se quere que sexa diferente do nome da nota. A nota gardarase como un ficheiro HTML e mostrarase automaticamente no seu navegador.

# Inserir marca de tempo

O complemento Insertar marca de tempo está desactivado de maneira predeterminada. Para activalo, seleccione o complemento Insertar marca de tempo e prema Activar nas preferencias de Tomboy.

Para engadir unha marca de tempo ás súas notas, prema sobre a icona Ferramentas na barra de ferramentas da nota e elixa Insertar marca de tempo ou prema Ctrl+D.

# Nota do día

O complemento Nota do día está desactivado de maneira predeterminada. Para activalo, elixa o complemento Nota do día e prema Activar nas preferencias de Tomboy.

O complemento Nota do día creará unha nota diaria co título Hoxe: Luns, 21 de xaneiro de 2010, por exemplo. A nota tamén engadirá filas a Tarefas e Citas automaticamente.

# Vixiante do cartafol de notas

O complemento Vixilante do cartafol de notas monitoriza o cartafol no que Tomboy garda as súas notas. Se o complemento detecta cambios nas súas notas, aplicará estes cambios e mostraranse nas súas notas. Este complemento úsase a miúdo con servizos de sincronización de terceiras partes tales como Dropbox. A configuración de servizos de sincronización de terceiras partes está fora de obxectivo deste documento.