További jegyzetszolgáltatások bekapcsolása.
Paul Cutler
pcutler@gnome.org

# Tomboy eszközbővítmények

Az eszközbővítmények további funkciókat biztosítanak a Tomboy jegyzetek kezeléséhez.

# Visszahivatkozások

A Visszahivatkozások bővítmény alapértelmezésben engedélyezett, és lehetővé teszi a megjelenített jegyzetre hivatkozó jegyzetek felsorolását.

# Exportálás HTML-be

Az Exportálás HTML-be bővítmény alapértelmezésben engedélyezett, és lehetővé teszi az egyes jegyzetek HTML-be történő exportálását.

Jegyzet HTML-be exportálásához nyomja meg a jegyzet eszköztárán lévő Eszközök ikont, és válassza az Exportálás HTML-be menüpontot. Azonnal megjelenik egy ablak, amelyben elmentheti a jegyzetet. Válassza ki a könyvtárat, amelybe menteni szeretné a jegyzetet, és adja meg az új HTML fájl nevét, ha a jegyzet nevétől különböző nevet szeretne használni. A jegyzet elmentésre kerül HTML formátumba, és megjelenik böngészőjében.

# Időbélyeg beillesztése

Az Időbélyeg beillesztése bővítmény alapértelmezetten le van tiltva. Engedélyezéséhez válassza a Tomboy beállításaiban az Időbélyeg beillesztése bővítményt, és nyomja meg az Engedélyezés gombot.

A jegyzeteibe időbélyeg beszúrásához nyomja meg a jegyzet eszköztárán az Eszközök gombot, és válassza az Időbélyeg beszúrása lehetőséget, vagy nyomja meg a Ctrl + D kombinációt.

# A nap jegyzete

Az A nap jegyzete bővítmény alapértelmezetten le van tiltva. Engedélyezéséhez válassza a Tomboy beállításaiban az A nap jegyzete bővítményt, és nyomja meg az Engedélyezés gombot.

A nap jegyzete bővítmény minden nap létrehoz egy jegyzetet a következőhöz hasonló címmel: Ma: vasárnap, 2010. szeptember 26. A jegyzet automatikusan tartalmazni fog egy Feladatok és egy Találkozók sort.

# Jegyzetkönyvtár-figyelő

A Jegyzetkönyvtár-figyelő bővítmény figyeli a Tomboy jegyzetek tárolására használt könyvtárat. Ha a bővítmény a jegyzetek változását észleli, akkor alkalmazza ezeket a változásokat, és azok megjelennek a jegyzetekben. Ez a bővítmény általában külső szinkronizációs szolgáltatások, mint például a Dropbox használata esetén hasznos. A külső szinkronizációs szolgáltatások beállításával ez a súgó nem tud foglalkozni.